Волгоград
За Сталинградската битка вижте Битка при Сталинград.

Волгогра̀д (на руски ) е град в Южна Русия, център на Волгоградска област, Южен федерален окръг. Разположен е на западния бряг на Волга, при вливането в нея на река Царица. В миналото градът се е наричал  (до 1925) и  (1925 – 1961). Населението на града през 2012 година е 1 018 739 души.

Символ на града 
Съвременният флаг на Волгоград представлява правоъгълен плат с червен цвят двустранно изображение в центъра на герба града-герой Волгоград. Съотношението широчина към дължина на флага е 2:3. Червеният цвят – изконен цвят на националния флаг на Русия, който олицетворява мъжеството, държавността, кръвта, силата и енергията. Изображението на града-герой Волгоград на флага символизира принадлежността му на града. Съотношението на площта на герба и флага е 1:7.

Съвременният герб на Волгоград представлява щит от златист цвят, който е разделен на две половини с ленти и има Медали за храброст. Горната половина на герба представлява символично изображение на непристъпната крепост на Волга. Тя е представена във вид на зъбни крепостни стени, които са украсени с червен цвят. В допълнение този медал „Златна звезда“, с който е награден градът, е изобразен в златист цвят на общия червен фон. Символът по средата със златист цвят символизира развитието на индустрията на града, а златният сноп пшеница – изобилието на волгоградските земи. Синият цвят символизира река Волга. Съотношението на ширина спрямо височина е 8:9.

География 
Географското положение на града може да се види тук от спътник. Волгоград е най-дългият град на Русия (не се броят Сочи и Находка). Дължината на града по брега на Волга е около 70 – 90 км. Основната част на града е разположена по поречието на Волга. В чертите на града влизат и ред малконаселени и необитаеми острови.

В града се намира Волго-Донски канал, който е открит през 1952 година.

Административно деление 
 Тракторозаводски район
 Краснооктомврийски район
 Дзерджински район
 Централен
 Ворошиловски
 Съветски
 Кировски
 Красноарменски

История 
Волгоград възниква с основаването през 1589 на крепостта Царицин, която трябва да укрепи нестабилната южна граница на Русия. Около нея постепенно възниква търговско селище. Царицин е превземан два пъти от разбунтували се казаци – при бунтовете на Степан Разин (1670) и Емелян Пугачов (1774). През 19 век градът се превръща във важно пристанище и регионален търговски център.

Царицин е сцена на тежки боеве по време на Руската гражданска война. Болшевиките под командването на Йосиф Сталин, Климент Ворошилов и Семьон Будьони се отбраняват в града през 1918, но са изтласкани от генерал Антон Деникин, който контролира Царицин от 1919 до 1920. През 1925 градът е преименуван на Сталинград.

През следващите години Сталинград се превръща в голям център на тежката промишленост. Той става една от основните стратегически цели на германското настъпление през Втората световна война. Германците обсаждат града от 21 август 1942 до 2 февруари 1943 в битката при Сталинград. По размера на човешките загуби това е една от най-тежките битки в човешката история, като двете страни губят общо над 1,5 милиона души. Градът е практически изравнен със земята, но възстановяването му започва още в началото на 1943.

През 1961 името на Сталинград е променено на Волгоград във връзка с кампанията на Никита Хрушчов за десталинизация. Това решение е спорно, като се вземе под внимание световната известност на името Сталинград.

Транспорт 
Наземният обществен градски транспорт е представен от автобуси, тролейбуси, трамваи.

През 1984 година действа единственият в Русия подземен трамвай. Продължителността на линията е 13,5 км. В централната част на града линията минава под земята.

Важна роля играе градската електричка, която съединява всички райони на града.

Въздушните превози се осъществяват от международното летище Волгоград.

Висши учебни заведения 
Волгоград има много ВУЗ-ове, като:
 Волгоградски държавен медицински университет
 Волгоградски държавен педагогически университет
 Волгоградски държавен технически университет 
 Волгоградски държавен университет
 Волгоградски институт по естествени и хуманитарни науки
 Волгоградски институт по икономика, социология и право
 Волгоградска държавна селскостопанска академия
 Волгоградски държавно архитектурно-строителен университет

Култура 
Държавен Донско-казашки театър (ГДКТ) основан през декември 1992 година. Основател и художествен ръководител е Владимир Иванович Ляпичев. Това е единственият театър в Русия, чиито постановки напълно се основават на исторически и фолклорни казашки традиции.

Волгоградски детски музикален експериментален театър е основан през 1932 година като Сталинградски театър на музикалната комедия. Разположен в здание на крайбрежието на Волга. Разцветът на театъра е през 60-70-те години на XX век, когато се представят много нови пиеси на съветски автори, писали на текущия творчески състав театрови музикомедии. През 1995 е преобразуван във Волгоградски общински музикален театър.

Други:
 Волгоградски нов експериментален театър
 Волгоградски областен театър на куклите
 Волгоградски театър на юношите (младите зрители)
 Волгоградски младежки театър Алексей Серов открит на 29 септември 2006 година.

Побратимени градове 
Списък на градовете побратимени с Волгоград и подписали споразумение за сътрудничество.
  Ковънтри (), Великобритания (1943)
  Острава, Чехия (1948)
  Кеми (), Финландия (1959)
  Лиеж (, Белгия (1959)
  Дижон, Франция (1959)
  Торино (), Италия (1961)
  Порт Саид ()], Египет (1962)
  Ченаи, Индия (1967)
  Хирошима, Япония (1972)
  Кьолн (), Германия (1988)
  Кемниц (), Германия (1988)
  Кливланд (), САЩ (1990)
  Торонто (), Канада (1991)
  Дзилин, Китай (1994)
  Ереван, Армения (1998)
  Чънду, Китай (1994)
  Крушевац, Сърбия (1999)
  Русе, България (2001)
  Тираспол, Молдова (2006)
  Плонск Полша (2008)
  Сандански, България (2008)

Икономика 
След 1991 г. много заводи са затворени, например – известна фабрика, където се произвеждат трактори (1930 – 2007).

Източници

Външни препратки 

 Волгоград.ру – каталог волгоградски предприятия, сайтове, новости, фотогалерия, прес-клуб, конкурси, уеб-камери 
 Администрация на Волгоград